Projekts

Latvijas Republikas Ministru kabinets

2016. gada \_\_\_\_\_\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ §)

**Grozījumi Ministru kabineta 1997. gada 2. septembra noteikumos Nr. 312 “Kārtība un apmēri, kādos veicami maksājumi par dzīvokļa, mākslinieka darbnīcas un neapdzīvojamās telpas nodošanu īpašumā līdz dzīvojamās mājas privatizācijai”**

Izdoti saskaņā ar likuma “Par valsts un pašvaldību dzīvojamo māju privatizāciju” 5. panta otro daļu, 73.5panta otro daļu un 73.6 panta pirmo daļu

Izdarīt Ministru kabineta 1997. gada 2. septembra noteikumos Nr. 312 “Kārtība un apmēri, kādos veicami maksājumi par dzīvokļa, mākslinieka darbnīcas un neapdzīvojamās telpas nodošanu īpašumā līdz dzīvojamās mājas privatizācijai” (Latvijas Vēstnesis, 1997, 218./219. nr; 1998, 284./285. nr.; 2004, 85. nr.; 2009, 69., 116. nr.; 2013, 192. nr.; 2014, 161. nr.; 2015, 118. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar likuma “Par valsts un pašvaldību dzīvojamo māju privatizāciju” 5. panta otro daļu, 73.5panta otro daļu un 73.6 panta pirmo daļu.”

2. Izteikt 9. punkta otro teikumu šādā redakcijā:

“Minēto līgumu slēdz pēc tam, kad privatizācijas komisijas vai pašvaldības kontā Valsts kasē vai citā kredītiestādē ir saņemta *euro* veikta pirmā iemaksa par neapdzīvojamo telpu vai saņemts apstiprinājums no institūcijas, kurai saskaņā ar likuma “Par valsts un pašvaldību dzīvojamo māju privatizāciju” 5. panta otro daļu ir deleģēts valsts pārvaldes uzdevums apkalpot privatizācijas sertifikātu kontus, kuros veicami maksājumi par dzīvojamo māju privatizācijas objektiem un dzīvokļu, mākslinieka darbnīcu un neapdzīvojamo telpu nodošanu īpašumā līdz dzīvojamās mājas privatizācijai, (turpmāk – privatizācijas sertifikātu kontu turētājs) par pirmās iemaksas veikšanu, ja tā veikta sertifikātos.”

3. Izteikt 1. pielikuma 3. punktu šādā redakcijā:

“3. Īpašnieks ir iemaksājis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(privatizācijas komisijas nosaukums)

norādītajā naudas kontā Nr. \_\_\_\_\_\_\_\_\_\_\_\_\_\_\_\_\_\_\_\_ \_\_\_\_ euro un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(privatizācijas sertifikātu konta turētāja nosaukums (firma), reģistrācijas numurs un adrese)

sertifikātu uzkrāšanas kontā Nr. \_\_\_\_\_\_\_\_\_\_\_\_\_\_\_\_\_\_\_ privatizācijas (kompensācijas) sertifikātus, un to apliecina šīs institūcijas sagatavotais un līgumam klāt pievienotais apliecinājums.”

**Ministru prezidents M. Kučinskis**

**Ministru prezidenta biedrs,**

**ekonomikas ministrs A. Ašeradens**

**Iesniedzējs:**

**Ministru prezidenta biedrs,**

**ekonomikas ministrs A. Ašeradens**

**Vīza: valsts sekretārs J. Stinka**

30.08.2016. 14:59

338

Ņesterenko

67013162, Diana.Nesterenko@em.gov.lv